

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: [dome@priekulunovads.lv](mailto:dome@priekulunovads.lv)

**Lēmums**

Priekuļu novada Priekuļu pagastā

2020. gada 27.augustā Nr. 372

(protokols Nr. 14, 25.p)

**Par zemes nomas līguma pagarināšanu**

Priekuļu novada dome izskata SIA Firmas “Pasāža” (Turpmāk – Iesniedzējs) 2020.gada 22.jūlija iesniegumu (reģ.23.07.2020. Priekuļu novada pašvaldībā Nr.3.1-5.2/2020-3015) par zemesgabala ar kadastra apzīmējumu 4264 005 0088 nomas līguma pagarināšanu.

Izvērtējot pašvaldības rīcībā esošo informāciju, konstatēts, ka:

1. Zemes vienība ar kadastra apzīmējumu 4264 005 0088 un kopējo platību 0,5 ha, ir ieskaitīta rezerves zemes fonda zemēs.
2. Saskaņā ar 2017.gada 2.janvāra un 2018.gada 10.oktobra zemes nomas līgumiem Iesniedzējs ir zemes vienības ar kadastra apzīmējumu 4264 005 0088 nomnieks līdz 2020.gada 31.decembrim.
3. Lai plānotu un realizētu lauksaimnieciskās ražošanas nepārtrauktību (ziemāju sēšanu 2021 gada ražai), Iesniedzējs lūdz pagarināt nomas līgumu.
4. Pamatojoties uz “Zemes pārvaldības likuma” 17.panta 1.punktu un 2.punktu rezerves zemju pārvaldītājs ir vietējā pašvaldība un tai ir tiesības šo zemes gabalu iznomāt līdz brīdim, kad Ministru kabinets ir izdevis rīkojumu par tā ierakstīšanu zemesgrāmatā uz valsts vai pašvaldības vārda.
5. LR Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 53.punkts nosaka: “*Iznomātājs, izvērtējot lietderības apsvērumus, var pieņemt lēmumu pagarināt nomas līguma termiņu (nerīkojot izsoli). Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt*[*Publiskas personas finanšu līdzekļu un mantas izšķērdēšanas novēršanas likumā*](https://likumi.lv/ta/id/36190-publiskas-personas-finansu-lidzeklu-un-mantas-izskerdesanas-noversanas-likums)*noteikto nomas līguma termiņu” -* 30 gadiem*.*
6. Saskaņā ar SIA “Latio” izstrādāto zemes nomas pakalpojuma cenrādi zemes vienībai ar kadastra apzīmējumu 4264 005 0088 0,5 ha platībā noteikta nomas maksa 35,00 *euro* gadā.
7. Administratīvo teritoriju un apdzīvoto vietu likuma Pārejas noteikumu 20.punkts nosaka, ka Pašvaldība, kuru administratīvi teritoriālās reformas ietvaros apvieno, var uzņemties aizņēmumu, galvojumu un citas ilgtermiņa saistības, iznomāt savu nekustamo īpašumu [...], tikai pēc tam, kad saņemts pozitīvs apvienojamo pašvaldību finanšu komisijas lēmums.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 53.punktu, 28.punktu un 30.4.apakšpunktu, Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 3.2. apakšpunktu un 6.punktu, Priekuļu novada domes Tautsaimniecības komitejas 2020.gada 20.augusta atzinumu par lēmumu (protokols Nr. 8, p. 8), atklāti balsojot: PAR - 11 (Elīna Stapulone, Aivars Tīdemanis, Aivars Kalnietis, Juris Sukaruks, Arnis Melbārdis, Jānis Ročāns, Baiba Karlsberga, Normunds Kažoks, Māris Baltiņš, Elīna Krieviņa, Ināra Roce), PRET – nav, ATTURAS – nav, Priekuļu novada dome nolemj:

1. Pagarināt nomas līguma termiņu SIA Firmai „Pasāža”, reģistrācijas Nr. 49503002524, juridiskā adrese „Skaistlauki”, Raunas pagasts, Raunas novads, par zemes vienības ar kadastra numuru 4264 005 0088, īpašumā ar nosaukumu “Zeme reformas pabeigšanai”, Mārsnēnu pagastā, 0,5 ha platībā, iznomāšanu.
2. Noteikt nomas līguma termiņu – 2 gadi vai līdz brīdim, kad Ministru kabinets ir izdevis rīkojumu ierakstīt zemes vienību ar kadastra apzīmējumu 4264 005 0088 zemesgrāmatā uz valsts vārda.
3. Nomas maksu noteikt saskaņā ar zemes nomas apstiprināto cenrādi 35,00 *euro* gadā.
4. Pēc apvienojamo pašvaldību finanšu komisijas pozitīva lēmuma saņemšanas lēmuma izpildi nodrošināt nekustamā īpašuma speciālistei L.S.Berovskai.
5. Kontrole par lēmuma izpildi Attīstības nodaļas vadītājai V.Lapselei.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone